<classify> Mimi kwa sasa nina mtu ambaye ananisimamia, huyo ndiye anazungumzia mambo yangu. Ila tu niseme wazi, naweza kujiunga na timu yoyote, lakini siyo Simba, hata wanipe mlima wa Kilimanjaro, sitaki kabisa,alisema.Maguli kwa sasa ndiye anayeongoza kwa kupachika mabao katika Ligi Kuu Tanzania Bara hivi akiwa amefunga mara tisa katika mechi 10 alizocheza Stand United ya Shinyanga.Mshambuliaji huyo aliachwa na Simba msimu huu baada ya kocha Muingereza, Dylan Kerr kusema anapoteza nafasi nyingi za kufunga na kutaka kumtoa kwa mkopo.Mchezaji huyo aliondoka Simba baada ya kuichezea mechi 43 na kuifungia mabao 12 kwa msimu mmoja, huku mechi nyingi akitokea benchi.Maguli aliifunga timu ya taifa ya Tanzania Taifa Stars bao la kwanza katika sare ya 2-2 na Algeria Jumamosi iliyopita Uwanja wa Taifa, Dar es Salaam wakati akiichezea timu hiyo kwa mara ya kwanza.Taifa Stars ilitolewa na Algeria katika mchujo wa kuwania tiketi ya Kombe la Dunia 2018 nchini Urusi, baada ya kufungwa 7-0 katika mchezo wa marudiano Jumanne na hivyo kuondolewa kwa jumla ya mabao.  <topic>: michezo 